google/wiki40b huggingface dataset:
Rafflesia consueloae

Taksonomiya

Ang pagkatuklas ng Rafflesia consueloae ay dulot ng isang pang-matagalang biodiversity conservation and monitoring program sa Watershed ng Pantabangan-Carranglan na nagsimula ng Marso ng 2011. Ang R. consueloae ay unang natuklas noong Pebrero, 11, 2014, at ang monitoring sa espesye ng Rafflesia ay agarang sinimulan. Ang pangkat ng mananaliksik ay gumamit ng moction-activated na kamera para sa pagmamasid ng life cycle ng R. consueloae.
Ang R. consueloae ay nailarawan at iginuhit nila John Michael M. Galindon at Perry S. Ong ng Unibersidad ng Pilipinas, Diliman at Edwino S. Fernando ng Unibersidad ng Pilipinas, Los Baños. Ang espesye ay ipinangalan kay Consuelo Rufino Lopez, ang asawa ng industriyalista at conservationist na si Oscar M. Lopez.
Sa ilalalim ng Wildlife Forensics and DNA Barcoding of the Philippine Biodiversity Program ng Biodiversity Management Bureau ng Kagawaran ng Kapaligiran at Likas na Yaman, ang DNA barcode ng R. consueloae at ang host nito , isang di pa nakikilalang espesye ng Tetrastigma ay pinagaaralan.

Paglalarawan

Ang espesye ang pinakamaliit sa lahat ng mga Rafflesia na may katamtaman na dyametro na 9.73 centimetres (3.83 in). Ang ibabaw ng disko ng kakabukas na mga bulaklak ng R. consueloae ay inilarawang bilang may natatanging pagkaputi na mala-krema at karaniwang may kawalan ng mga proseso. Naiulat na ang R. consueloae ay may mga bulaklak na may dalawang kasarian, ang ikatlong espesye ng Raflessia sa Pilipinas pagkatapos ng R. baletei at R. verrucosato na may ganitong katangian. Kung ganap ang mga bulaklak na may dalawang kasarian na ito ay di pa natitiyak.
Hindi matatagpuan sa mga bulaklak ng R. consueloae ang natatanging amoy na taglay ng karamihan sa mga espesye ng Rafflesia. Amoy laman ng buko ang mga prutas ng R. consueloae.

Distribusyon at tirahan

Dalawa lamang ang kilalang tirahan ng Rafflesia consueloae na parehas na nasa loob ng Watershed ng Pantabangan-Carranglan sa Pantabangan, Nueva Ecija. Ang espesye ay kilala na matatagpuan sa Bundok Balukbok at Bundok Pantaburon. Ang lugar sa Bundok Pantaburon, kung saan matatagpuan ang espesye ay isang lumang reforestation site.
Kilala na tumutubo ang Rafflesia consueloae sa 300 hanggang 500 na metro mula sa ibabaw ng lebel ng dagat. Ito ay tumutubo lamang sa ugat ng hindi pa nakikilalang espesye ng Tetrastigma na matatagupuan malapit sa kasukalan ng mga Dinochloa luconiae.

Conservation

Ang Rafflesia consueloae ay naturing "Critically Endangered" o lubhang nangagnanib base sa Mga Kategorya ang Pamantayan ng IUCN ng 2012 (IUCN 3.1) ng mga naglarawan ng espesye. Ang tirahan ng espesye ay kilalang lugar ng pangangaso ng ilang mga miyembro ng lokal na komunidad. Nakakaranas rin ng mga forest fire ang lugar tuwing panahon ng tag-tuyot.
Gekka no Kishi

Ang Gekka no Kishi ay isang palabas sa telebisyon sa bansang Hapon.
Wolfgang Amadeus Mozart

Pamilya at kabataan

Ang mga magulang ni Mozart ay sina Leopold at Anna Maria Pertl Mozart sa Getreidegasse 9 sa Salzburg, ang capital ng Archibishop of Salzburg, na kilala na ngaun bilang Austria. May anim siyang kapatid ngunit isa lang ang nabuhay pagka-nganak, ang kanyang kapatid na babae na si Maria Anna, tawag ay Nannerl. Binaptisa si Wolfgang isang araw makalipas ang kanyang pagkasilang sa St. Rupert’s Cathedral. Ang buong pangalan nya sa Latin ay Joannes Chrysostomus Wolfgangus Theophilus Mozart.
Ang kanyang ama ay isang deputy Kapellmeister sa court orchestra ng Archbishop of Salzburg at kompositor. Isa din siyang bihasang guro, sa taon ng kaarawan ni Mozart ay naglimbag siya ng sikat na aklat tungkol sa violin, ang Versuch einer gründlichen Violinschule.
Nung pitong taong gulang si Nannerl, tinuruan siya ni Leopold ng keyboard. Ang tatlong taong gulang na si Mozart ay nanunuod at namamangha. Nahilig si Wolfgang sa keyboard at sa apat na taong gulang ay natutugtog na nito ang clavier ng magaling. Sa limang taong gulang ay gumagawa na siya ng mga maiikling komposisyon, at ang mga ito ay tinala ng kanyang ama. Ilan dito ay ang Andante (K. 1a) at Allegro in C (K. 1b).
Kahit maiigi at tutok si Leopold bilang isang guro sa kanyang mga anak, naudyok si Wolfgang upang matuto pa higit sa tinuturo ng ama nya. Ang unang sariling komposisyon at kakayahang tumugtog ng violin ay dahil sa sariling sikap ni Wolfgang at ito ay laking kinagulat ni Leopold, na naiyak sa mga pangyayaring ito. Tumigil sa paggawa ng komposisyon si Leopold nang maunawaan ang kakaibang kagalingan sa musika ng kanyang anak. Si Leopold ang naging iisang guro ni Wolfgang sa kabataan nito. Tinuruan din ni Leopold ang mga anak ng iba’t ibang lengwahe at akademiks maliban sa musika.
Hiroshi Kitadani

Si Hiroshi Kitadani ay isang mang-aawit mula sa bansang Hapon.
Wafa Sultan

Talambuhay

Si Sultan ay ipinanganak sa isang malaking tradisyonal na pamilyang Alawite Muslim sa Baniyas, Syria. Bagaman ninais ni Sultan na maging isang manunulat at nagnais na mag-aral ng panitikang Arabiko, siya ay nag-aral sa isang paaralang Medikal sa Unibersidad ng Alepp sanhi ng pagpipilit ng kanyang pamilya. Kanyang isinaad na naging isa siyang sekular dahil sa mga kalupitan na isinagawa ng mga ekstremistang Muslim noong 1979 laban sa mga inosenteng Syrian kabilang ang pagsaksi sa pagpaslang gamit ang machine-gun ng kanyang propesor ng optalmolohiyang si Yuself al Yusef habang siya ay estudyanteng medikal. "Nagpaputok sila ng mga daang daang bala sa kanya na sumisigaw ng 'Allahu Akbar'. Sa puntong ito nawalan na ako ng pagtitiwala sa diyos at sinimulang kwestiyunin ang mga katuruan. Ito ang pagpapasyang punto sa buhay ko na tumungo sa kasalukuyang punto. Kailangan kong umalis. Kailangang kong maghanap ng iba pang diyos."
Si Sultan ay nagtrabaho bilang sikayatrista sa isang hospital. Siya at ang kanyang asawang guro ay lumipat sa Estados Unidos noong 1989 kung saan siya nanirahan sa Los Angeles, California at naging isang naturalisadong mamamayan. Sa simula, siya ay kailangang magtrabaho bilang isang kahera sa isang estasyon ng gaas at sa isang pizza parlour ngunit natuklasang ang pagtrato sa kanyang sa mga trabaho na ito ay mas mabuti kesa sa pagtatrabaho sa loob ng apat na taon sa isang hospital. Sa kanyang pagdating sa Estados Unidos, siya ay nagsimulang mag-ambag ng mga artikulo sa mga publikasyong Arabiko sa Estados Unidos at naglimbag ng mga aklat na Arabiko. Si Sultan ay nakilala pagkatapos ng mga pag-atake noong Setyembre 11, 2001 sa kanyang pakikilahok sa mga debateng pampolitika, sa mga sanaysay na Arabiko na malawak na ipinamahagi at sa paglabas sa telebisyon sa Al Jazeera at CNN noong 2005.
Adams Prize

Ang Adams Prize (sa Tagalog: Gantimpalang Adams) ay isa sa mga pinakaprestihiyosong parangal na iginagawad ng Unibersidad ng Cambridge. Ito ay iginagawad kada taon ng mga guro ng matematika sa Unibersidad ng Cambridge at Kolehiyo ng St. John sa mga matematiko na nakabase sa UK para sa kanilang pambihirang pananaliksik sa Mathematical Sciences.
Ang parangal na ito ay ipinangalan sa matematikong si John Couch Adams. Ito ay ipinagkaloob ng mga miyembro ng Kolehiyo ng St. John at naaprubahan ng senado ng pamantasan noong 1848 upang kilalanin ang ang pagiging bahagi ni Adams sa pagkakatuklas sa planetang Neptuno. Orihinal na para lamang sa mga nagsipagtapos sa Cambridge, ang kasalukuyang kasunduan ay ang matematiko ay dapat nakatira sa UK na may gulang na mas mababa sa 40. Taun-taon ay may mga aplikasyon na tinatanggap mula sa mga matematikong nagpakadalubhasa sa isang larangan ng matematika. Sa pagsapit ng 2012, ang gantimpala ng Adams ay nagkakahalaga ng halos £ 14,000. Ang premyo ay nahahati sa tatlong bahagi. Ang unang sangkatlo ay ibinibigay mismo sa kandidato; ang kasunod na sangkatlo ay ibinabayad sa institusyon ng kandidato upang pondohan ang mga gastusin sa pananaliksik; at ang huling sangkatlo ay ibinabayad sa publikasyon ng survey paper sa larangan ng nanalo sa major mathematics journal.
Ang parangal na ito ay naibigay na sa mga kilalang matematiko kagaya nina James Clerk Maxwell at Sir William Hodge. Kauna-unahan itong iginawad sa babaeng matematiko noong 2002 nang ibigay ito kay Susan Howson, isang propesor sa Unibersidad ng Nottingham, para sa kanyang gawa sa teoriya ng bilang at elliptic curves.
Zhang Yong Zheng

Si Zhang Yong Zheng ay isang artista sa Taiwan.
Nanohana no Oki

Ang Nanohana no Oki ay isang palabas sa telebisyon sa bansang Hapon.
I Love Hyun Jung

Ang I Love Hyun Jung ay isang palabas sa telebisyon sa Timog Korea.
Kiina

Ang Kiina ay isang palabas sa telebisyon sa bansang Hapon.
Unibersidad ng Bayreuth

Ang Unibersidad ng Bayreuth ay isang pampublikong unibersidad sa pananaliksik na matatagpuan sa Bayreuth, Alemanya. Ito ay itinatag noong 1975 na nakatuon sa kooperasyong pandaigdigan at interdisiplinariti. Ito ay nakaorganisa sa anim na mga fakultad na di-gradwado at gradwado, kung saan ang bawat fakultad ang siyang nagtutukoy sa kanyang pamantayan sa admisyon.
Dragong Hapones

Ang mga dragong Hapones o dragon ng Hapon ay iba't ibang mga nilikhang maalamat sa mitolohiyang Hapones at kuwentong-bayang Hapones. Nasasama sa mga mito ng dragong Hapones ang katutubong mga alamat na may mga kuwento hinggil sa dragon na inangkat mula sa Tsina, Korea, at India. Ang estilo ng dragon ay mabigat na naimpluwensiyahan ng dragong Intsik. Katulad ng mga dragong Asyanong ito, karamihan sa mga dragong Hapones ay mga diyos ng tubig na may kaugnayan sa pagpatak ng ulan at mga katawan ng tubig, at karaniwang inilalarawan bilang mga nilikhang malalaki, walang mga pakpak, at parang ahas na may makukong mga paa. Ang makabagong wikang Hapones ay mayroong maraming mga salitang "dragon", kabilang na ang katutubong tatsu mula sa Lumang Hapones na ta-tu, Intsik-Hapones na ryū o ryō 竜 mula sa Intsik na lóng 龍, nāga ナーガ mula sa Sanskrit na nāga, at doragon ドラゴン mula sa Ingles na dragon.
Ramón Blanco y Erenas

Si Heneral Ramón Blanco, marqués de Peña Plata (1833—1906) ay naglingkod bilang Kastilang Gobernador-Heneral ng Pilipinas at administrador ng kolonya. Isinilang sa San Sebastián, ipinadala siya sa Caribbean sa unang pagkakataon noong 1858. Nahimpil siya sa Cuba at sa Santo Domingo, Republika Dominikana. Nopng 1861, nagbalik siya sa Espanya ngunit ipinadala sa Pilipinas (1866-1871). Pagkaraan, muli siyang bumalik sa Espanya at nagsilbi sa Ikatlong Digmaang Karlista, kung saan nakamit niya ang ranggong brigadyer. Nanilbihan siya bilang kapitan-heneral ng Navarre makatapos makilahok sa opensiba sa lambak ng Baztan noong 1876; sa panahon ito niya nakamit ang kaniyang markisate (nasasakupan ng isang markes). Ipinadala siya sa Cuba bilang kapitan-heneral noong Abril 1879, at lumahok sa Maliit na Digmaan ng Cuba. Nanumbalik siya sa Espanya noong Nobyembre 1881 para magsilbi bilang kapitan-heneral ng Catalonia at Extremadura.
Bilang gobernador-heneral, sinubok pigilan ni Ramón Blanco ang pagsasagawa ng parusang kamatayan kay José Rizal noong 1896. Lumaban siya sa mga rebolusyonaryong Pilipino bilang komandante ng hukbong-katihan ng mga Kastila, bago muling manilbihan sa tungkulin sa Cuba.
Kiseki no Dobutsuen

Ang Kiseki no Dobutsuen ay isang palabas sa telebisyon sa bansang Hapon.
Kokia

Si Kokia ay isang mang-aawit mula sa bansang Hapon.
Hannibal Lecter

Mga modelo sa totoong buhay

Si Thomas Harris ay nagbigay ng ilang mga panayam at hindi ipaliwanag kung saan nakuha niya ang inspirasyon para kay Hannibal Lecter hanggang kalagitnaan ng 2013. Sinabi ni Harris na ang karakter ay kinasihan ng isang real-life na doktor at mamamatay-tao na nakilala niya habang dumadalaw sa isang bilangguan sa lungsod ng Monterrey sa isang paglalakbay sa Mexico noong 1960 nang siya ay isang 23-taong-gulang na reporter. Ang doktor ay naghahatid ng isang buhay na sentensiya para sa pagpatay sa isang kabataang lalaki, parang isang "malapit na kaibigan", pinawalang-bisa ang kanyang katawan sa maraming bahagi ng katawan, at inilalagay ito sa isang napakaliit na kahon. Si Harris, na sumangguni lamang sa siruhano sa pamamagitan ng pekeng pangalan na "Dr. Salazar", ay inilarawan sa kanya bilang isang "maliit na maliit na maputlang tao na may madilim na pulang buhok". Idinagdag niya: "May ilang katalinuhan at kagandahan tungkol sa kanya." Si Harris ay pumunta sa Mexico upang pakikipanayam si Dykes Askew Simmons, isang mamamayan ng Estados Unidos sa death row para sa pagpatay sa tatlong kabataan sa bansa, ngunit nakipag-usap din siya sa "Salazar", na nagligtas ng buhay ni Simmons matapos na siya ay kinuha ng bantay sa isang pagtakas bid. Sinabi ni "Salazar" ang madilim niyang panig habang sinimulang talakayin ang mukha ni Simmons, pinahihirapan ang pag-aalaga at kung paano kaakit-akit ang kanyang mga biktima.
Green Cross, Inc.

Ang Green Cross, Inc. ay isang kompanyang nakabase sa UPS, Lungsod ng Parañaque, Kalakhang Maynila.
Giragira

Ang Giragira ay isang palabas sa telebisyon sa bansang Hapon.
Layko

Sa mga samahang pang-relihiyon, layko ang tawag sa mga kasapi ng Simbahan na hindi kasapi ng kaparian o ng mga relihiyoso katulad ng mga madre.
Pamantasang Tribhuvan

Ang Pamantasang Tribhuvan (Ingles: Tribhuvan University, TU, Nepali: त्रिभुवन विश्वविद्यालय) ay isang pampublikong unibersidad sa Kirtipur, Kathmandu, Nepal. Itinatag noong 1959, ang TU ang pinakamatandang unibersidad sa Nepal. Ayon sa pagpapatala, ito ang ikasiyam na pinakamalaking unibersidad sa mundo. Ang unibersidad ay nag-aalok ng 2,079 undergraduate at 2,000 postgradweyt na mga programa sa isang malawak na hanay ng mga disiplina. Noong Marso 2017, ang unibersidad ay may 60 bahaging kampus at 1,084 kaakibat na mga kolehiyo sa buong bansa. Dahil ito ay pinopondohan ng pamahalaan, ito ay higit na mura kaysa sa mga pribadong unibersidad.
Hermione Baddeley

Si Hermione Baddeley ay isang kilalang artista sa sining ng Pelikula at Telebisyon.
Hughson, California

Ang Hughson ay isang lungsod sa California, Estados Unidos.
More Than Words Can Say

Ang More Than Words Can Say ay isang palabas sa telebisyon sa Timog Korea.
Bagay na walang buhay

Mga pangkat

Mayroong dalawang kapangkatan ang mga bagay na walang buhay: (1) ang mga bagay na hindi kailanman naging bahagi ng isang buhay na bagay (katulad ng pilak at bato); at (2) ang mga bagay na dating naing bahagi ng isang buhay na bagay (katulad ng uling na dating bahagi ng mga puno, subalit nabuo nang mamatay ang puno at lumubog sa malambot na lupa; bago mabuo ang uling sa kalikasan, kailangan ang pagdaan ng milyun-milyong mga taon).
Hiroshi Abe

Karera

Noong 2009, si Abe ay nanalo ng Best Actor Award sa ika-63 na pagdiriwang ng Mainichi Film Award para sa kanyang mahusay na pagganap sa Still Walking at Aoi Tori.
Virtual private network

Ang isang virtual private network o VPN ay nagpapalawig ng isang pribadong network at mga pinagkukunang nilalaman ng network sa mga publikong network tulad ng internet. Ito ay pumapayag sa isang kompyuter na host na magpadala at tumanggap ng datos sa pinagsaluhan o mga publikong network na parang ito ay isang pribadong network na may lahat ng katungkulan at mga patakrang pangseguridad at pangangasiwa ng pribadong network. Ito ay ginagawa sa pamamagitan ng paglikha ng isang virtual na punto-sa-puntong koneksiyon sa pamamagitan ng mga nakalaang koneksiyon, enkripsiyon o kombinasyon ng dalawang ito. Ang koneksiyong VPN sa internet ay teknikal na isang ugnayang wide area network o WAN sa pagitan ng mga website ngunit mukhang isang pribadong network sa tagagamit at kaya ang pangalan nitong "virtual private network".
Bochalema

Ang Bochalema ay isang munisipalidad sa Departamento ng Norte de Santander, Colombia.
Berks (seryeng pantelebisyon)

Ang Berks ay isang palabas sa telebisyon sa Pilipinas ng ABS-CBN.
Talon ng Niagara

Ang Talon ng Niagara ay napakalaking mga talon sa Ilog Niagara, na sumasaklang sa pandaigdigang hangganan sa pagitan ng lalawigan ng Canada na Ontario at estado ng Estados Unidos na New York. Nasa 17 milya (27 km) ang talon sa hilaga-hilaga-kanluran ng Buffalo, New York at 75 milya (120 km) timog-timog-silangan ng Toronto, Ontario, sa pagitan ng kambal na lungsod ng Niagara Falls, Ontario, at Niagara Falls, New York.
Orihinal na animasyong net

Ang isang orihinal na animasyong net (Ingles:Original net animation (ONA)) ay isang anime na kung saan ay ipinalabas sa Internet. Maaari ring matawag na ONA ang isang anime na ipinalabas sa mga telebisyon ngunit ginawa at unang ipinalabas sa internet. Sinasalamin ng orihinal na bidyong animasyon ang isantg termino na ginagamit sa industriyang anime na para sa tuloy na bidyong animasyon simula noong dekada 80'. Kaugnay ang internet sa pagbabago sa pamamahagi ng anime na kung saan ay nakatulong sa pagtaas ang kabuuan ng streaming media sa Hapon.
Koi no Jikan

Ang Koi no Jikan ay isang palabas sa telebisyon sa bansang Hapon.
Spring Days

Ang Spring Days ay isang palabas sa telebisyon sa Pilipinas ng ABS-CBN.
Supercat Fast Ferry Corporation

Ang Supercat Fast Ferry Corporation ay isang kompanya ng serbisyong yate na itinatag noong 1994.
Pomeron

Odderon

Ang odderon ang hipotetikal na kapilas(counterpart) ng pomeron na nagdadala ng odd na kargang paridad.

Teoriyang tali(String theory)

Sa simulang partikulong pisika, ang 'pomeron sektor ang tinatawag na ngayong 'saradong taling sektor' samantalang ang tinawag na 'reggeon sektor]] ay tinatawag na ngayong '[[bukas na tali]ng teoriya'.
Sarah Bernhardt

Si Sarah Bernhardt (Pagbigkas sa Pranses: [sa.ʁa bɛʁ.nɑʁt]; c. 22/23 Oktubre 1844 – 26 Marso 1923), na ipinanganak bilang Henriette Bernard,, ngunit mayroon ding napagsanggunian na nagsasabing siya ay ipinanganak bilang Rosine Bernardt, ay isang Pranses na aktres na pang-entablado at maagang uri ng pelikula, at tinukoy bilang "ang pinakabantog na aktres na nakilala ng mundo". Natamo ni Bernhardt ang katanyagan sa mga entablado ng Pransiya noong dekada ng 1870, at kaagad na naging tinatangkilik at kinasasabikang mapanood sa Europa at sa Kaamerikahan. Nakapagpaunlad siya ng isang reputasyon bilang isang seryosong aktres na pangdrama, na nakapagpakamit sa kaniiya ng bansag na "The Divine Sarah" (Ang Dibinang si Sarah). Sa paglaon, nakilala siya bilang Sara-Marie-Henriette Rosine Bernard.
Aldan, Rusya

Kasaysayan

Itinatag ito noong 1923 bilang Nezametny (Незаме́тный), kasunod ng pagkakatuklas ng mayamang mga deposito ginto. Ginawaran ito ng katayuang panlungsod kasama ng bagong pangalan nito noong 1939. Itinayo rito noong Ikalawang Digmaang Pandaigdig ang isang palapagan para sa rutang panghimpapwid ng Alaska-Siberia (ALSIB) na ginamit upang ilulan ang mga sasakyang panghimpapawid ng Programang Lend-Lease ng Amerika patungong Silangang Prontera.

Ekonomiya

Nananatiling produktibong sentro ang Aldan para sa pagmimina ng ginto at mika. Malakihang naiwasan nito ang labis na pagbagsak ng populasyon na dinanas ng ibang mga lungsod sa Malayong Silangang Rusya sa mga taong pagkaraan ng pagbuwag ng Unyong Sobyet.

Transportation

Matatagpuan ang lungsod sa Lansangang Lena ng A360 na nag-uugnay ng Yakutsk sa Never, gayon din sa hindi pa tapos na daambakal ng Pangunahing linya ng Amur–Yakutsk. Pinaglilingkuran ito ng Paliparan ng Aldan.
Clean, Shaven

Ang Clean, Shaven ay isang palabas sa Estados Unidos sa film ng Strand Releasing.
Short course swimming at finswimming sa Palarong Panloob ng Asya 2007

Ang short course swimming at finswimming sa Palarong Panloob ng Asya 2007 ay ginanap sa Macau, Tsina mula Oktubre 26, 2007 hanggang Nobyembre 3, 2007. Ang kumpetisyon ay idinaos sa Macau Olympic Aquatic Center.
Ang disiplina ng short course swimming at finswimming ay binubuo ng tatlumpu't walong (38) larangan.
Iskuwater

Ang iskuwater (mula sa Ingles na "squatter"; literal na mga taong "tumatalungko") ay mga taong naninirahan sa lupa na pag-aari ng ibang tao, partikular na kung ang lupa ay hindi ginagamit o pinabayaan na ng may-ari. Ang mga taong iskwater ay kabilang sa mga taong walang sariling tirahan o matutuluyan dahil sa kahirapan ng buhay.

Sa Pilipinas

Isang pangunahing usapin sa Pilipinas ang pagtatalungko (o pagtitira sa lupa na pag-aari ng ibang tao), lalo na (ngunit hindi lamang) sa mga pook urbano. Unang nakamit ng pansin ang pagtatalungko pagkaraan ng Ikalawang Digmaang Pandaigdig, nang nawasak ng digmaan ang mga kabahayan at nawalan sila ng mga tirahan. Nagtayo sila ng mga pansamantalang bahay na tinawag na "barong-barong" sa loob ng mga naiwang pribadong lupain.
Noong huling bahagi ng ika-20 dantaon, lumaki ang populasyon ng iskuwater ngunit sinikap ng pamahalaan ng Pilipinas na ilipat ang ilang mga iskuwater sa mga mababang-halaga na mga proyektong pabahay, tulad ng mga proyekto sa Tondo (sa dating tambakan ng basura na Smokey Mountain), Taguig (Proyektong Pabahay ng BLISS), at Rodriguez, Rizal.
Ang batas ng Pilipinas, at kadalasan ang lipunan, ay nagtatangi sa pagitan ng mga iskuwater na tumatalungko dahil sa kahirapan at mga "propesyonal na iskuwater" na tumatalungko sa pag-asang makakuha ng kabayaran upang lisanin ang lupa.
Kadalasan, tinutukoy ng mga Pilipinong midya at mamamahayag ang mga iskuwater bilang mga "informal settlers".
Didache

Ang Didache ay aklat na naglalaman ng mga paalala para sa komunidad ng mga Kristiyano. Tinuturing na nawalang aklat, ito'y muling nadiskubre noong 1873 at nilathala pagkatapos ng 10 taon ni Philotheos Bryennios, isang ortodoksiyang Griyegong Obispo ng Nicomedia, sa Griyegong Codex Hierosolymitanus na isinulat noong 1053.
Seishun Energy

Ang Seishun Energy ay isang palabas sa telebisyon sa bansang Hapon.
Mapa

Ang mapa ay ang paglalarawan ng kalawakan gamit ang mga simbulo at pinapahiwatig ang kaugnayan ng bawat bagay, rehiyon at tema ng nasasaad na kalawakan. Kadalasan ang mapa ay isang dalawang-dimensiyong modelo ng isang tatlong-dimensiyong kalawakan. Ngunit dahil sa mga kompyuter at mga kalipunan ng dato na siyang nagpalawig ng pagsulong ng Mga Sistema ng Heograpikong Impormasyon (Geographic Information Systems o GIS), nagagawa na ring nasa tunay na panahon at dinamiko o masigla ang paggalaw ng datos na heograpikal.
Ang mapa ay ginagamit sa paglalahad ng anumang lokal na pag-aari ng buong mundo o parte nito. Puwede rin siyang gamitin upang ilahad ang anumang pamamagitan, tulad ng utak o kalawakan sa labas ng mundo. Ang mapa rin ay larawan ng isang lugar na nagpapakita ng direksiyon.
1137 Raïssa

Ang 1137 Raïssa ay isang planetang hindi pangunahin.
Virgil

Talambuhay

Isinilang si Vergilius sa isang nayon sa hilagang Italya, sa isang manggagawang ama na nakalikom ng salapi mula sa sariling lupain, at nagbigay ng mabuting edukasyon kay Vergilius. Inibig sana ni Vergilius na maging isang manananggol, ngunit napakamahiyain nito, partikular na sa pagsasalita sa harap ng madla. Sa halip, pinagtuonan niya ng pansin ang pagiging isang makata. Noong 19 BK, pumunta sa Gresya si Vergilius. Nagkaroon siya ng lagnat habang nasa Gresya, kaya't namatay nang nakabalik na sa Roma. Ito ang dahilan kung bakit hindi niya natapos ang huli niyang akdang Aeneis.

Mga gawa

Lumabas ang kaniyang unang akdang Bucolics (Buhay ng Isang Pastol) - tinatawag ding Ecloga o Eclogues (Mga Pili, o Mga Piniling Sipi) noong may 30 taong gulang na siya. Isang pangkat ng sampung maromansang mga tula ang Ecloga na naglalaman ng mga pag-ibig at pighati ng mga pastol ng tupa at kambing, na may mga hindi makatotohanan ngunit kabigha-bighaning kayarian, isang katangiang pang-akdang nagpabantog kay Vergilius.
Nasundan ang Ecloga ng mas seryoso at mas makatotohanang tulang Georgica (o Georgics, Buhay sa Bukid), na binubuo ng apat na aklat tungkol sa mga gawain ng isang magsasaka.
Ang Aeneis (Ang Salaysay Ukol kay Aeneas) ang pinakahuling akda ni Vergilius, na naglalaman ng isang kuwento tungkol sa pakikipagsapalarang pangbayaning may labindalawang bahagi o "aklat." Nakabatay ang akdang ito mula sa dalawang epikong Griyegong isinulat ni Homer, ang Iliada at ang Odisea. Katulad ng Odisea ang unang hati ng Aeneas, samantalang kahawig naman ng ikalawang hati ng Aeneas ang Iliada. Subalit, sinasabing hindi naman tuwirang ginaya lamang ni Vergilius ang mga akdang ito ni Homer, bagkus pinangibabawan ni Vergilius ang mga pangyayari at mga tauhan ng Iliada at Odisea at pinaglaanan ng bago at mas malalim na mga kahulugan.
Unibersidad ng Negros Occidental

Ang University of Negros Occidental ay isang pamantasan na matatagpuan sa Lungsod ng Bacolod, Negros Occidental, Pilipinas.
Ito ay itinatag noong 1941 at kasalukuyang pinamumunuan ni Fr. Demetrio S. Peñascoza, OAR.